Xayra tezmumeg, terra-d nnefs, uqbel ad as-d-terr: -Ih amennuɣ n tmeṭṭut, d amennuɣ n yal saɛa, ur zeɣɣen ara belli tameṭṭut yezga fellas miḥyaf. Tesɛiḍ kemm izerfan yemgaddan d urgaz? Yiwen n leḥsab? Ala, ulac aya i kemm...i ttrebga n yessi ɛeddaɣ-d seg tegnatin iweɛṛen! Zubir mmi amenzu, ur yebɣi ara ad kecment s aɣerbaz...semsekneɣ armi d-yuɣal wawal aneggaru ɣur-i. Yal tikkelt, ṭṭafareɣ aṛṛay n uqerru-w, alwes-is mi yesla uzneɣ-tent s aɣerbaz wer aciwer-is yeqqim acḥal n yiseggasen ur iyi-d-yettlaɛi ara! Ur qbileɣ ara, ad tent-ḥebseɣ deg uxxam! Baba-tsent yemmut d ccahid, akken yiwwas as idirent tudert yelhan xir n tinnneɣ, ad ɣrent! Yebɣa-asen imal igerren! Ad irḥem Ṛebbi cuhadda!